kardosdrur/scandi-wiki huggingface dataset:
Larnaca Internationale Lufthavn

Larnaca Internationale Lufthavn  er en international lufthavn i Cypern. Den er beliggende fem kilometer sydvest for centrum af landets tredje største by Larnaca, på øens østkyst. Det er øens største og travleste, foran den anden store internationale lufthavn, Paphos Lufthavn. 

I 2012 ekspederede den 5.166.224 passagerer og havde godt 50.000 flybevægelser.

Historie 
Lufthavnen blev i al hast opført i slutningen af 1974, på grund af Tyrkiets invasion af øen 20. juli samme år, der også tvang øens daværende hovedlufthavn, Nicosia Internationale Lufthavn, til at lukke for alt kommerciel luftfart. Stedet hvor Larnaca Lufthavn blev i 1930'erne brugt som flyveplads, og senere benyttede britiske militærstyrker området. Lufthavnen åbnede officielt 8. februar 1975, og havde på dette tidspunkt få bygninger og en meget begrænset infrastruktur. De første flyselskaber som benyttede lufthavnen var Cyprus Airways der benyttede Vickers Viscount-fly, og Olympic Airways med et NAMC YS-11-fly. På dette tidspunkt var landingsbanen for kort til at jetfly kunne starte og lande på stedet.  

I 1998 besluttede man at lufthavnen skulle udvides kraftigt, efter at den cypriotiske turistindustri var vokset meget. Omkring fem millioner passagerer benyttede årligt lufthavnen, hvilket var det dobbelt af stedets kapacitet. Derfor opførte man et nyt kontroltårn, forlængede landingsbanen, etablerede en ny og moderne brandstation, ligesom den omkringliggende motorvej blev forbedret.

Det franskejede konsortium Hermes Airports overtog i starten af 2000'erne driften af lufthavnen på en 25 år lang kontrakt. De gik i gang med at investerer i lufthavnen, der blandt andet skulle omfatte en helt ny lufthavnsterminal og en forlængelse af landingsbanen. Den 17. november 2009 kun man indvie den nye terminal. Den havde 16 jetbridges, 48 gates, 67 check-in skranker, ligesom der udenfor blev opført 2.450 nye parkeringspladser. Den nye terminal havde en årlig kapacitet på 7.5 millioner passagerer.

Cyprus Airways havde i 2014 hub i lufthavnen, og betjente ruter til Europa og Mellemøsten. Juli og august er de travleste måneder for lufthavnen. Her kommer der over 700.000 passagerer igennem pr. måned, mens der i perioden fra december til marts kun passere knap 250.000 igennem på månedlig basis.

Galleri

Eksterne henvisninger 

 Larnaca Lufthavns officielle hjemmeside

Referencer 

Lufthavne i Cypern
Etableret i 1974
Larnaca
Stengade

Stengade har flere betydninger:

 Stengade (Helsingør) – en gade i Helsingør
 Stengade (København) – en gade på Nørrebro i København
 Stengade (Nykøbing Falster) - en gade i Nykøbing Falster
 Stengade (Rønne) - en gade i Rønne
 Stengade (Svaneke) - en gade i Svaneke
 Stengade (Sønderborg) - en gade i Sønderborg
 Stengade (Aalborg) - en gade i Aalborg

 andet
 Stengade (spillested) - et spillested i Stengade 30 på Indre Nørrebro
Ernst Kuhn

Ernst Wilhelm Adalbert Kuhn (7. februar 1846 i Berlin — 21. august 1920 i München) var en tysk orientalist, søn af Adalbert Kuhn.

Kuhn studerede i Berlin og Tübingen, docerede fra 1871 i Halle og Leipzig, blev 1875 professor i Heidelberg i sanskrit og sammenlignende sprogvidenskab, 1877 professor i sanskrit i München. 

Ernst Kuhn har skrevet vigtige arbejder om pali, om singhalesisk, om de østasiatiske sprog, med mere. 

Efter faderens død overtog han sammen med Johannes Schmidt redaktionen af Zeitschrift für vergleichende Sprachforschung. Endvidere har han udgivet Wissenschaftliche Jahresberichte über die morgenländische Studien (1879ff.), Literatur-Blatt für orientalische Philologie, sammen med Johannes Klatt (4 bind, 1883—88) og Orientalist Bibliographie (fra 6. bind, 1893 ff.). Også til Orientens kulturhistorie har han leveret vigtige bidrag.

Noter

Kilder 
 
 
 
 Kuhn, Ernst  i Neue Deutsche Biographie 

Orientalister fra Tyskland
Indologer
Ansatte ved Heidelbergs Universitet
Ansatte ved Münchens Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Berlin
Salmonsens
Kærhøge

Kærhøge (Circus) er en slægt af fugle i høgefamilien med omkring 16 arter, der tilsammen er udbredt over næsten hele verden.

Kærhøgene er en slægt af middelstore rovfugle med lange og slanke vinger. Fodens tarse er lang og spinkel. Fjerene omkring øjnene sidder arrangeret i kranse og kan derfor minde om sløret hos uglerne. Slægtens videnskabelige navn, Circus, er afledt af oldgræsk, kirkos, som henviser til en rovfugl med en cirklende flugt.

Arter 

 Rørhøg, Circus aeruginosus
 Plettet rørhøg, Circus spilonotus
 Pletrygget rørhøg, Circus spilothorax
 Australsk rørhøg, Circus approximans
 Afrikansk rørhøg, Circus ranivorus
 Réunionrørhøg, Circus maillardi
 Madagaskarrørhøg, Circus macrosceles
 Langvinget kærhøg, Circus buffoni

 Perlekærhøg, Circus assimilis
 Sort kærhøg, Circus maurus
 Blå kærhøg, Circus cyaneus
 Amerikansk kærhøg, Circus hudsonius
 Grå kærhøg, Circus cinereus
 Steppehøg, Circus macrourus
 Broget kærhøg, Circus melanoleucos
 Hedehøg, Circus pygargus

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)
 Finn Salomonsen og Gustaf Rudebeck (red.), Danmarks Fugle, bind 1, side 192. Branner og Korch, København, 1960'erne.
Egentlige ørne

Aquila (egentlige ørne) er en slægt af fugle i høgefamilien med omkring 11 arter, der tilsammen er udbredt på alle kontinenter bortset fra Sydamerika og Antarktis. Skrigeørnene (Clanga) er ofte medtaget i denne slægt.

Arterne i slægten Aquila er store eller meget store, brunlige rovfugle. Halen er ret kort og lige afskåret. Mellemfoden er fjerklædt.

Arter 

 Rovørn, Aquila rapax
 Steppeørn, Aquila nipalensis
 Spansk kejserørn, Aquila adalberti
 Kejserørn, Aquila heliaca
 Molukørn, Aquila gurneyi
 Kongeørn, Aquila chrysaetos
 Kilehaleørn, Aquila audax
 Verreauxørn, Aquila verreauxii
 Skovhøgeørn, Aquila africana 
 Høgeørn, Aquila fasciata 
 Afrikansk høgeørn, Aquila spilogaster

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)
Gustav Adolph Lammers

Gustav Adolph Lammers (26. maj 1802 i København—2. maj 1878 i Skien) var en norsk vækkelsesprædikant. 

6 år gammel fulgte han sin fader, en dygtig artilleriofficer, ved forflyttelsen til Norge. Ved 25-års-alderen var han præst og blev et par gange valgt ind på Stortinget. 1848 blev han sognepræst til Skien. Hans strengt religiøse sind havde længe krympet sig ved statskirkens slaphed i håndhævelse af kirketugt; under en rekreationsrejse gennem Europas kulturlande kom han til klarhed over, at den gængse skik at meddele absolution før nadveren uden forudgående personligt skriftemål var "noget af det forfærdeligste, der fandt Sted iblandt os", samt at den obligatoriske barnedåb var "et fordærveligt Misbrug af Daabens Sakramente". Efter forgæves at have forsøgt ved et præstemøde at overbevise sine kaldsbrødre, samt ved officiel henvendelse til myndighederne at få adgang til at uddele nadveren uden absolution, valgte den alvorlige mand at tage afsked fra sit embede og udtræde af statskirken (sommeren 1856). Da han så med 40 ligesindede stiftede en "fri apostolisk-kristelig menighed", inddrog man hans pension. Hans mægtige personlighed og betagende forkyndelse gjorde ham snart til centralfiguren i den vækkelse, der gik som et Åndens sus over landet. Frimenigheder dannede sig helt op til Finnmarken, og Lammers deltog, dels ved rejser, dels ved sit månedsblad, i ledelsen af deres læresystems udvikling. Imidlertid fik de sværmerske tilbøjeligheder efterhånden så stærkt overtag indeni for hans discipelskare, at han selv fandt udviklingen betænkelig. I en "aaben Bekendelse" (november 1860) erkendte han sig overbevist om at have faret vild i opfattelsen af barnedåben, nedlagde sin stilling som frimenighedens forstander og lod sig atter optage i statskirken, dog uden atter at indtræde i noget præsteembede. Efter nu at være erkendt for pensionsberettiget tilbragte han sin meste tid på rejser i Tyskland, Italien og Danmark, særlig optaget af studium af kirkelig kunst. Allerede før sin entledigelse havde han syslet med at tegne og bygge landskirker; nu tog, han denne syssel op igen og viede sig desuden på sine gamle dage til maling af altertavler. Lammers's virksomhed som vækkelsesprædikant har sat dybe mærker i norsk kirkeliv. Hans betydelige personlighed er skildret i romanen Et Stormvejr af Margrethe (Bolette Gjør).

Kilder 
 

Præster fra Norge
Nordmænd i 1800-tallet
Stortingsrepræsentanter
Personer fra København
Oberharz (Niedersachsen)

Oberharz var en tidligere samtgemeinde i den nordvestlige del af Landkreis Goslar i den sydøstlige del af den tyske delstat Niedersachsen. Området ligger i den vestlige del af Harzen, omkring 15 km sydvest for Goslar.

Samtgemeinde Oberharz blev 1. januar 2015 opløst og lagt sammen i Clausthal-Zellerfeld. Indtil da bestod den bestod af følgende kommuner:

 Altenau
 Clausthal-Zellerfeld
 Schulenberg im Oberharz
 Wildemann

Geografi 
Samtgemeinde Oberharz ligger i landskabet Oberharz i en højde på mellem 400–800 moh. I området ligger største delen af vandreguleringsområdet Oberharzer Wasserregal.

Nabokommuner 
Samtgemeinde Oberharz er på alle sider omgivet af det kommunefri område (gemeindefreie Gebiete) Harzen. De nærmeste kommuner er mod nord Goslar og Langelsheim, mod sydøst Braunlage, mod syd Osterode am Harz og mod vest Seesen og Bad Grund.

Eksterne kilder/henvisninger 

 Amtets websted
Otto Brahm

Otto Brahm (5. februar 1856 i Hamborg - 28. november 1912 i Berlin) var en tysk forfatter og kritiker.

Brahm tog doktorgraden i Jena 1879 og bosatte sig derpå i Berlin. Her blev han 1889 medstifter af selskabet Freie Bühne, som han også ledede, og grundlagde tidsskriftet af samme navn,
som repræsenterede dets tendens. I 1894 blev han leder af Deutsches Theater i Berlin og overtog en halv snes år senere Lessingteatret, som han styrede til sin død.

Blandt hans skrifter kan nævnes Das deutsche Ritterdrama des 18. Jahrhunderts (1880), Gottfried Keller (1883), Heinrich von Kleist (1884), Henrik Ibsen (1884) og Schiller (1888—92; ufuldendt). Et udvalg af hans kritiske skrifter blev udgivet 1913—14 i to bind af Paul Schlenther.

Kilder 

 

Litteraturhistorikere fra Tyskland
Kritikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Hamborg
Salmonsens
Athole Stewart

Athole Stewart (25. juni 1879 - 22. oktober 1940) var en britisk skuespiller.

Filmografi 
Athole deltog i følgende film:

 Canaries Sometimes Sing (1930)
 The Speckled Band (1931)
 The Faithful Heart (1932)
 The Constant Nymph (1933)
 Loyalties (1933)
 The Four Masked Men (1934)
 The Path of Glory (1934)
 While Parents Sleep (1935)
 The Amateur Gentleman (1936)
 The Tenth Man (1936)
 Where's Sally? (1936)
 Dusty Ermine (1936)
 Jack of All Trades (1936)
 Return of a Stranger (1937)
 Doctor Syn (1937)
 Action for Slander (1937)
 The Singing Cop (1938)
 His Lordship Regrets (1938)
 Thistledown (1938)
 The Four Just Men (1939)
 I Killed the Count (1939)
 Confidential Lady (1939)
 Poison Pen (1939)
 They Came by Night (1940)
 Old Mother Riley in Society (1940)
 Tilly of Bloomsbury (1940)
 Meet Maxwell Archer (1940)

Referencer

Eksterne henvisninger 
 

Skuespillere fra Storbritannien
Filmskuespillere fra England
Ernest Butcher

Edward Ernest Butcher (7. april 1885 – 8. juni 1965) var en britisk skuespiller.

Filmografi 
 The Song of the Road (1937)
 Stepping Toes (1938)
 Me and My Pal (1939)
 Black Eyes (1939)
 Pack Up Your Troubles (1940)
 Freedom Radio (1941)
 Old Mother Riley in Business (1941)
 'Pimpernel' Smith (1941)
 When We Are Married (1943)
 Candles at Nine (1944)
 It's in the Bag (1944)
 Tawny Pipit (1944)
 It Happened One Sunday (1944)
 The Years Between (1946)
 Easy Money (1948)
 My Brother Jonathan (1948)
 My Brother's Keeper (1948)
 For Them That Trespass (1949)
 Diamond City (1949)
 Meet Simon Cherry (1949)
 Night and the City (1950)
 No Trace (1950)
 Blackout (1950)
 Highly Dangerous (1950)
 The Happy Family (1952)
 Time Bomb (1953)
 Background (1953)
 The Desperate Man (1959)

Referencer

Eksterne henvisninger 
 

Skuespillere fra Storbritannien
Personer fra Burnley
Jennifer Daniel

Jennifer Daniel (23. maj 1936 - 16. august 2017) var en walisisk skuespiller. Blandt hendes TV- og filmoptrædener kan nævnes The Kiss of the Vampire (1963) og The Reptile.

Hun var gift med skuespilleren Dinsdale Landen fra 1959 indtil hans død i 2003.

Kilder 
Kinsey, Wayne A. Hammer Films: The Bray Studios Years (Reynolds & Hearn, 2002)

Eksterne henvisninger 
 

Skuespillere fra Wales
Teddy Arundell

Teddy Arundell (1873 i Devon – 5. november 1922 i London) var en britisk skuespiller.

Filmografi 
 The Lyons Mail (1916)
 Justice (1917)
 Nelson (1918)
 Mr. Wu (1919)
 The Elusive Pimpernel (1919)
 The Amateur Gentleman (1920)
 The Tavern Knight (1920)
 Bleak House (1920)
 Greatheart (1921)
 The Four Just Men (1921)
 General John Regan (1921)
 Kipps (1921)
 The River of Stars (1921)
 Cocaine (1922)
 The Passionate Friends (1923)

Referencer 
 Rothwell-Smith, Paul. Silent Films! the Performers (2011) 
 

Skuespillere fra Storbritannien
Helena Barlow

Helena Barlow er en engelsk skuespiller, der er bedst kendt for sin rolle som Rose Weasley i Harry Potter and the Deathly Hallows.

Filmografi

Film

Teater

Eksterne henvisninger 
 

Skuespillere fra England
Edna Davies

Edna Davies (13. juli 1905 - 1969) var en britisk skuespiller.

Filmografi 
 Spanish Eyes (1930)
 Song of Soho (1930)
 Loose Ends (1930)
 Sometimes Good (1934)
 Side Street Angel (1937)

Referencer

Eksterne henvisninger 
 

Skuespillere fra Storbritannien
Lionel d'Aragon

Lionel d'Aragon var en britisk skuespiller.

Filmografi 
 The Valley of Fear (1916)
 Little Women (1917)
 The Key of the World (1918)
 Pallard the Punter (1919)
 Guy Fawkes (1923)
 Lily of the Alley (1923)
 Curfew Must Not Ring Tonight (1923)
 The Virgin Queen (1923)
 The Loves of Mary, Queen of Scots (1923)
 The Fair Maid of Perth (1923)
 Mist in the Valley (1923)
 Adventurous Youth (1928)

Referencer

Eksterne henvisninger 
 

Skuespillere fra Storbritannien
Ole Brøkner

Ole Brøkner (født 2. januar 1945) er en dansk politiker fra Det Konservative Folkeparti, som i perioden 2002-2006 var borgmester i den tidligere Hammel Kommune. Brøkner er direktør for sit eget rådgivningsselskab indenfor ledelse.

Politisk karriere 
Brøkner blev valgt ind i Hammel kommunalbestyrelse ved valget i 1997.

Referencer 

Borgmestre fra Det Konservative Folkeparti
Tidligere borgmestre fra Danmark
Personer fra Hammel
Personer i Kraks Blå Bog
Tyskland ved sommer-OL 1900

Tyskland ved sommer-OL 1900. 78 udøvere fra Tyskland, alle mænd, deltog i ti sportsgrene under Sommer-OL 1900 i Paris. Tyskland kom på syvende pladsen med medaljefordelingen fire guld-, to sølv- og to bronzemedaljer.

Medaljer 

Der blev ikke uddelt guld, sølv og bronzemedaljer under Sommer-OL 1900 i Paris. Vinderen fik en sølvmedalje og den som kom på anden pladsen fik bronze. Det var først under Sommer-OL 1904 der blev uddelt medaljer til de tre bedste, men IOC har med tilbagevirkende kraft besluttet at medaljefordelingen også gælder for de olympiske lege 1896 i Athen og 1900 i Paris

Medaljevinderne 

Lande ved sommer-OL 1900
1900
Storbritannien ved sommer-OL 1908

Storbritannien ved sommer-OL 1908. 767 sportsudøvere fra Storbritannien deltog i 25 sportsgrene under Sommer-OL 1908 i London. Hjemmenationen Storbritannien blev bedste nation med 56 guld-, 51 sølv- og 39 bronzemedaljer, totalt 146 medaljer; mere end tre gange flere end USA, som kom på andenpladsen.

Medaljer

Medaljevinderne

Referencer 

Lande ved sommer-OL 1908
1908
Shakura S'Aida

Shakura S'Aida er en canadisk blues- og jazzsanger, komponist og skuespiller.

Shakura S'Aida blev født i Brooklyn og boede i Schweiz før hun flyttede til Canada.

S'Aida var forsanger i det 13 mand store verdensmusik-ensemble Kaleefah, før hun påbegyndte sin solokarriere. Hun har også optrådt som korsanger for Rita MacNeil og Patti Labelle samt en række jazzmusikere såsom Jimmy Smith og Ruth Brown.

Som skuespiller har hun i 2004 medvirket i stykket Consecrated Ground opført i Toronto samt i Sudz Sutherlands tv-film Doomstown i 2006.

Priser 
 Independent Music Awards 2011: Vinder 'Best Blues Artist of the Year'
 Marble Blues Awards 2011: Vinder: 'Female Vocalist of the Year'
 Marble Blues Awards 2013: Nomineret: 'Entertainer of the Year', 'Female Vocalist of the Year' og 'Recording/Producer and Songwriter of the Year'
 Indie Awards 2013: Nomineret: 'Blues Artist of the Year'
 Blues Music Awards 2013: Nomineret 'Contemporary Female Artist of the Year'
 Juno Awards 2013: Nomineret 'Best Blues Album' (for albummet Time ...)

Diskografi 
 Blueprint (2008)
 Brown Sugar (2010)
 Time ... (2013)

Noter

Eksterne links 
 Officiel hjemmeside
 Biografi på cbc.ca 

Sangere fra Canada
Sigurd Gjersøe

Sigurd Martin Gjersøe (14. marts 1900 i København – 9. august 1949 sammesteds) var en dansk civilingeniør og administrerende direktør.

Karriere 
Han var søn af grosserer Hans Sophus Andreas Gjersøe (-1936) og Karen Laura Helene Hansen (-1930), blev student fra Østre Borgerdydskole 1918 og cand.polyt. (bygningsingeniør) 1923. Han var ingeniør i firmaet Kampmann, Kierulff & Saxild (Kampsax) 1923-27, i Tyrkiet for den svensk-danske gruppe for bygning af jernbaner og havne (Nydqvist & Holm, Saabye & Lerche og Kampsax) 1927-37, var leder af gruppens entreprenørvirksomhed 1928-34 og var direktør for jernbaneanlæggene i Tyrkiet 1934-37.

I 1937 blev Gjersøe direktør for A/S Dansk Svovlsyre- og Superphosphat-Fabrik og avancerede i 1944 til administrerende direktør, hvilket han var til 1945.

19. juni 1948 ægtede han Lillian Salomonsen, datter af fabrikant Carl Salomonsen og tidligere gift med vekselerer Helge Bendix. Sammen fik de tre børn.

Allerede i 1947 havde Lillian Salomonsen, som var medarving til faderens aktiepost i flere store virksomheder, udpeget Sigurd Gjersøe til formand i bestyrelsen og administrerende di­rektør for A/S De Danske Cichoriefabriker, C.F. Rich & Sønner A/S, A/S C.F. Rich & Sønner's Handelskompagni "Mercantila", A/S De forenede Kaffe­surrogat- og Cichoriefabriker, A/S De forenede Cichorietørrerier og Ejendomsaktieselskabet "Gorm". Med denne post fulgte også bolig på herregården Basnæs, hvor parret boede.

Gjersøe omkom i 1949 i en trafikulykke. I sit tredje ægteskab giftede Lillian Gjersøe sig med bankdirektør Ernst von Kauffmann.

Øvrige tillidshverv 
Gjersøe var desuden formand i bestyrelsen for to andre salomonsenske virksomheder, nemlig A/S Dansk Delikatesse Kompagni (Dadeko) og for A/S Det Danske Mælke-Compagni, for The Canned Cream and Milk Company A/S, Odense og for The Canned Cream and Milk Company af 1947 A/S, Holstebro fra 1948. 

Han var desuden medlem af bestyrelsen for A/S Burmeister & Wain's Maskin- og Skibs­byggeri fra 1940 og af Landbrugsministeriets Gødningsnævn 1942-45, næstfor­mand i bestyrelsen for Selskabet for industriel Udvikling 1943-47, formand 1947-49, medlem af repræsentantskabet for Dansk Ingeniørforening 1945-49, af bestyrelsen for Aarhus Oliefabrik A/S fra 1946. Han var stifter af og formand i bestyrelsen for A/S Reichardt Chokolade Fabrik af 1948 og for Børnehaven Lyshøj.

Kilder 
 Kraks Blå Bog 1949

Eksterne henvisninger 
 

Erhvervsfolk fra Danmark
Danskere i 1900-tallet
Omkomne ved trafikulykker i Danmark
Personer fra København
Personer i Kraks Blå Bog (afdøde)
Foreningsformænd fra Danmark
Studenter fra Østre Borgerdyd Gymnasium
Clausthal-Zellerfeld

Clausthal-Zellerfeld er en by i Landkreis Goslar, i den tyske delstat Niedersachsen med  indbyggere ().  Den ligger i den sydvestlige del af bjergkæden Harzen, og  var indtil 2015  administrationsby i   samtgemeinde  Oberharz og en  luftkurby.

Geografi 
Kommunen ligger i landskabet Oberharz mellem 535 og 600 moh. og har knap 13.000 indbyggere deriblandt mere end 4.300 studenterende. Byen   blev samlet i  1924 ved en sammenlægning af bjegbyerne Clausthal (mod syd) og Zellerfeld (mod nord); Lavningen mellem de to bydele med bækken Zellbach (tilløb til Innerste)  udgjorde tidligere en naturlig grænse. I  Clausthal ligger Technische Universität Clausthal .

Personer fra Clausthal-Zellerfeld 
 Georg Philipp Telemann (1681–1767), komponist
 Robert Koch (1843–1910), mikrobiolog
 Otto Erich Hartleben (1864–1905), digter og dramatiker

Gallery

Eksterne henvisninger 

 Byens websted 

 Clausthal på Encyclopædia Britannica

Byer i Niedersachsen
Skørping KulturStation

Skørping KulturStation er et kulturhus på Sverriggårdsvej i Skørping, beliggende overfor Skørping Station . Centeret ligger i byens gamle kro. KulturStation blev indrettet i 1997, efter at Skørping Kro lukkede.

I KulturStationen ligger blandt andet Skørping Bibliotek, Rebild Kulturskole, Skørping Musikstation, Turistbureau, Lokalhistorisk Arkiv og mødelokaler. KulturStationen driver også en Legeplads, skaterbane og en petanquebane. Alt sammen er beliggende bagved KulturStation. I centerets østlige del er der en glasarkadeforbindelse, der forbinder Kinorevuen med KulturStationen. Kinorevuen der er byens biograf.

Lokalhistorisk Arkiv 
Dækker alle sognene i den tidligere Skørping Kommune. I arkivet findes der blandt andet kirkebøger helt frem til 1892 og folketællinger fra 1787-1921.

Ekstern henvisning 
 Skørping KulturStations website

Kilder 

KulturStation
Kulturcentre i Danmark
Bygninger, konstruktioner og anlæg i Rebild Kommune
China COSCO

China COSCO Holdings Company Limited (,) (forkortet "China COSCO") er et kinesisk shippingselskab som er etableret i 2005. China COSCO er børsnoteret på Hong Kong Stock Exchange og Shanghai Stock Exchange og et datterselskab til det statsejede China Ocean Shipping (Group) Company ("COSCO-koncernen"), som bl.a. er verdens 9. største containerrederi. China COSCO driver en bred vifte af shippingaktiviteter containershipping, tørlastshipping, tredjepartslogistik, spedition, havneterminaler og containerleasing både indenrigs og udenrigs. Hovedsædet er i Beijing.

Kilder

Eksterne henvisninger 
China COSCO Holdings Company Limited  

Logistikvirksomheder
Transportvirksomheder fra Kina
Virksomheder i Beijing
Statsejede virksomheder fra Kina
COSCO
CITIC Securities

CITIC Securities Company Limited (, ) er en kinsesisk full-service investeringsbank. Investeringsbanken har en ledende position indenfor investering, brokerage, kapitalforvaltning og investeringsrådgivning. CITIC Securities blev etableret i 1995 og har hovedsæde i Beijing. Moderkoncernen er det statsejede CITIC Group.

Børsnotering 
6. januar 2003 blev CITIC Securities (Ticker: 600030.SH) børsnoteret på Shanghai Stock Exchange(SSE). 6. oktober 2011 blev CITIC Securities (Ticker: 6030.HK) børsnoteret på Hong Kong Stock Exchange(HKEX).

Rank 
I 2011 var CITIC Securities rangeret som Nr.1 i Kina indenfor investeringsbankforretninger, målt på den totale kapital og gæld der var indgået aftaler for. Nr. 1 i salg, handel og brokerage-forretninger målt på kapital og profit, samt nr.1 i kapitalforvaltning målt på AUM. CITIC Securities er også den største blandt Kinas investeringsbanker målt på totale aktiver, total kapital, totalomsætning og profit i 2011.

Opkøb 
I Juli 2012 opkøbte selskabet en aktiepost i "Credit Agricole SA CLSA" på 19,9 % for for 1,25 mia. US $ og yderligere 80,1 % opkøbes senere.

Kilder

Eksterne henvisninger 
 CITIC Securities 
 CITIC Securities Investor Relations 

Banker fra Kina
Virksomheder i Beijing
Statsejede virksomheder fra Kina
Investeringsbanker
Etableret i 1995
Götene

Götene er lille svensk by, der er hovedby i Götene kommun i Västra Götalands län.

Götene ligger mellem Mariestad og Skara. Byen ligger ved E20s frakørsel mod Lidköping (riksväg 44). 

Götene by havde 5.078 indbyggere i 2018, mens kommunen havde 13.207 indbyggere i 2019.

Eksterne henvisninger